Iratxe Lasa Arana

Iratxe Lasa Arana (Bilbo, Bizkaia, 1980ko apirilaren 7a) irakaslea eta politikaria da, Markina-Xemeingo alkatea 2023tik aurrera.

 Biografia 
Euskal Filologian lizentziatua da (Deustuko Unibertsitatean) eta Lengua Castellana eta Literaturan graduatua (Burgosko Unibertsitatean). Hizkuntza normalkuntzarako aditua ere bada. Zuzentzaile eta ikertzaie lanak egin ditu hizkuntzalaritza eta literatura arloan. Euskaltzaindiaren aholkularia da toponimia gaietan.https://www.udaltop.eus/eu/-/iratxe-lasa-arana

Markina-Xemeingo udalean normalkuntza teknikaria izan zen 10 urtez, eta baita Meñaka edo Zaldibarren, edota UEMAn edo Elhuyar Aholkularitzan ere. Hizkuntza irakaslea eta hezkuntza barruko hizkuntza normalkuntza arduraduna ere izan da Ikastolen Elkartean eta Eusko Jaurlaritzako Hezkuntza Sailean. Irakasle postua dauka Markina BHI institutuan.

2015-2019 legegintzaldian euskara zinegotzia izan zen Markina-Xemeinen. 

2023an udal hauteskundeetara aurkeztu zen, Markina-Xemeingo EH Bilduren alkategai gisa. Hauteskundeak irabazita, herriko alkate izendatu zuten urte bereko ekainaren 17an. 

UEMAko zuzendaritza batzordeko kidea da.https://www.uema.eus/eu-ES/Albisteak/Orriak/Martin-Aramendi-izango-da-UEMAren-lehendakaria-agintaldi-berrian.aspx

 Erreferentziak 

 Kanpo estekak 
 Elkarrizketa Euskonews webgunean
 Etorkinak eta euskara: Markina-Xemeingo esperientzia hitzaldia, Euskaltzaindia, XIV. Jagon Jardunaldiak.

Kategoria:Emakume politikariak
Kategoria:Bizkaiko irakasleak
Kategoria:Emakume alkateak
Kategoria:Bizkaiko alkateak
Kategoria:Emakume irakasleak
Kategoria:Emakume hizkuntzalariak
Kategoria:Markinar-xemeindarrak
Kategoria:Deustuko Unibertsitateko ikasleak
Kategoria:Euskal Herria Bilduko politikariak